CELEX: 32012D0173
Language: fi
Date: 2012-03-23 00:00:00
Title: Neuvoston päätös 2012/173/YUTP, annettu 23 päivänä maaliskuuta 2012 , EU:n operaatiokeskuksen aktivoimisesta Afrikan sarvessa toteutettavia yhteisen turvallisuus- ja puolustuspolitiikan operaatioita varten

27.3.2012   
            
            
               FI
            
            
               Euroopan unionin virallinen lehti
            
            
               L 89/66
            
         NEUVOSTON PÄÄTÖS 2012/173/YUTP,
   annettu 23 päivänä maaliskuuta 2012,
   EU:n operaatiokeskuksen aktivoimisesta Afrikan sarvessa toteutettavia yhteisen turvallisuus- ja puolustuspolitiikan operaatioita varten
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Eurooppa-neuvosto hyväksyi 17 päivänä joulukuuta 2004 ehdotukset, jotka mahdollistivat operaatiokeskuksen perustamisen ja sen tehtävänkuvauksen vahvistamisen.
            
         
               (2)
            
            
               Neuvosto hyväksyi 18 päivänä kesäkuuta 2007 EU:n siviilikriisinhallintaoperaatioiden johtamis- ja valvontajärjestelyä koskevat suuntaviivat.
            
         
               (3)
            
            
               Neuvosto muutti 7 päivänä huhtikuuta 2008 päätöksellä 2008/298/YUTP (1) Euroopan unionin sotilasesikunnan perustamisesta 22 päivänä tammikuuta 2001 tehtyä päätöstä 2001/80/YUTP (2) siten, että siinä määritellään muun muassa EU:n sotilasesikunnan tehtävät suhteessa EU:n operaatiokeskukseen.
            
         
               (4)
            
            
               Neuvosto hyväksyi 10 päivänä marraskuuta 2008 yhteisen toiminnan 2008/851/YUTP, Atalanta-operaation perustamisesta (3), jonka tarkoituksena on estää merirosvousta Somalian rannikkovesillä.
            
         
               (5)
            
            
               Neuvosto hyväksyi 15 päivänä helmikuuta 2010 päätöksen 2010/96/YUTP Somalian turvallisuusjoukkojen kouluttamiseen osallistumista koskevasta EU:n sotilasoperaatiosta (4) (EUTM Somalia).
            
         
               (6)
            
            
               Neuvosto hyväksyi 14 päivänä marraskuuta 2011 Afrikan sarven strategiset puitteet, jotka ohjaavat EU:n toimintaa alueella.
            
         
               (7)
            
            
               Neuvosto päätti 1 päivänä joulukuuta 2011 nopeuttaa suunnittelua, joka koskee EU:n operaatiokeskuksen aktivoimista Afrikan sarvessa toteutettavia yhteisen turvallisuus- ja puolustuspolitiikan (YTPP) operaatioita varten operaatiokeskuksen tehtävänkuvauksen mukaisesti.
            
         
               (8)
            
            
               Neuvosto hyväksyi 16 päivänä joulukuuta 2011 kriisinhallinnan toiminta-ajatuksen alueellisten merivoimien valmiuksien kehittämistä koskevalle operaatiolle YTPP-siviilioperaationa, johon sisältyy myös sotilaallista asiantuntemusta.
            
         
               (9)
            
            
               Neuvosto sopi 23 päivänä tammikuuta 2012, että EU:n operaatiokeskus olisi aktivoitava Afrikan sarvessa toteutettavia YTPP-operaatioita varten.
            
         
               (10)
            
            
               EU:n operaatiokeskuksen olisi helpotettava yhteensovittamista ja lisättävä synergiaa Afrikan sarvessa toteutettavien YTPP-operaatioiden välillä Afrikan sarven strategisten puitteiden mukaisesti ja tiiviissä yhteistyössä Afrikan sarven alueelle nimitetyn Euroopan unionin erityisedustajan kanssa.
            
         
               (11)
            
            
               EU:n operaatiokeskusta olisi tuettava EU:n sotilasesikunnan nykyisillä rakenteilla, joita vahvistetaan EUTM Somalia -operaation tukitoiminnolla ja Atalanta-operaation yhteysryhmällä.
            
         
               (12)
            
            
               Ottaen huomioon vaatimuksen optimoida sen kaikille YTPP-operaatioille antama tuki EU:n sotilasesikunnan olisi tuettava EU:n operaatiokeskusta käytettävissä olevien keinojensa ja voimavarojensa puitteissa,
            
         ON HYVÄKSYNYT TÄMÄN PÄÄTÖKSEN:
   1 artikla
   EU:n operaatiokeskuksen aktivointi
   1.   EU:n operaatiokeskus aktivoidaan seuraavien, Afrikan sarvessa toteutettavien yhteisen turvallisuus- ja puolustuspolitiikan (YTPP) alan operaatioiden tukemiseksi: Atalanta-operaatio, EUTM Somalia ja suunniteltu alueellisten merivoimien valmiuksien kehittämistä koskeva YTPP -siviilioperaatio.
   2.   EU:n operaatiokeskuksen aktivointi ei vaikuta 1 kohdassa tarkoitettujen operaatioiden sotilaalliseen tai siviilipuolen johtamisjärjestelyyn.
   2 artikla
   Toimeksianto ja tehtävät
   1.   EU:n operaatiokeskus tukee Atalanta-operaation, EUTM Somalia -operaation ja suunnitellun alueellisten merivoimien valmiuksien kehittämistä koskevan YTPP-siviilioperaation operatiivista suunnittelua ja toteuttamista tehokkuuden, johdonmukaisuuden ja synergian lisäämiseksi. Näissä puitteissa EU:n operaatiokeskus auttaa helpottamaan tiedonvaihtoa ja parantamaan yhteensovittamista sekä tehostamaan siviili- ja sotilaspuolen synergiaa.
   2.   EU:n operaatiokeskuksen tehtävät ovat seuraavat:
   
               a)
            
            
               antaa sotilaallista asiantuntemustaan ja suunnittelun erityisasiantuntemustaan hyödyntäen suoraa tukea siviilioperaation komentajalle alueellisten merivoimien valmiuksien kehittämistä koskevan operaation operatiivisessa suunnittelussa ja toteuttamisessa;
            
         
               b)
            
            
               antaa tukea EUTM Somalia -operaation komentajalle ja tehostaa strategista koordinointia EUTM Somalia -operaation ja muiden Afrikan sarvessa toteutettavien YTPP -operaatioiden välillä;
            
         
               c)
            
            
               toimia yhteyspisteenä Atalanta-operaation suuntaan;
            
         
               d)
            
            
               tukea kriisinhallinta- ja suunnitteluosastoa tämän pyynnöstä sen Afrikan sarvessa toteuttamien YTPP-operaatioiden strategisessa suunnittelussa;
            
         
               e)
            
            
               helpottaa vuorovaikutusta Afrikan sarvessa toteutettavien YTPP-operaatioiden ja Brysselissä sijaitsevien rakenteiden välillä;
            
         
               f)
            
            
               helpottaa yhteensovittamista ja parantaa synergiaa Atalanta-operaation, EUTM Somalia -operaation ja alueellisten merivoimien valmiuksien kehittämistä koskevan operaation välillä Afrikan sarvea koskevan strategian mukaisesti ja yhteistoiminnassa Afrikan sarven alueelle nimitetyn Euroopan unionin erityisedustajan kanssa.
            
         3 artikla
   EU:n operaatiokeskuksen johtaja
   1.   Nimitetään laivaston kapteeni Ad VAN DER LINDE EU:n operaatiokeskuksen johtajaksi kahden vuoden toimikaudeksi, joka voidaan uusia, jos neuvosto niin päättää.
   2.   EU:n operaatiokeskuksen johtaja suorittaa tehtäväänsä poliittisten ja turvallisuusasioiden komitean (PTK) poliittisen valvonnan ja strategisen johdon alaisena sekä tarvittaessa Euroopan unionin sotilaskomitean (EUSK) sotilaallista ohjeistusta noudattaen.
   3.   EU:n operaatiokeskuksen johtaja johtaa EU:n operaatiokeskuksen henkilöstöä kaikissa asioissa, jotka liittyvät EU:n operaatiokeskuksen toimeksiantoon ja tehtäviin.
   4.   EU:n operaatiokeskuksen johtaja vastaa siitä, että siviilioperaation komentajan, Atalanta-operaation komentajan, EUTM Somalia -operaation komentajan sekä kriisinhallinta- ja suunnitteluosaston EU:n operaatiokeskukselle esittämiin pyyntöihin vastataan. Hän varmistaa EU:n operaatiokeskuksen moitteettoman toiminnan ja sovittaa yhteen sen voimavarojen tehokasta käyttöä. Lopullinen vastuu operatiivisista suunnitteluasiakirjoista ja operaatioiden toteutusta koskevista päätöksistä säilyy siviilioperaation komentajalla, EUTM Somalia -operaation komentajalla ja Atalanta-operaation komentajalla.
   5.   EU:n operaatiokeskuksen johtaja raportoi tehtäviensä rajoissa säännöllisesti EUSK:lle ja PTK:lle.
   4 artikla
   Henkilöstö
   1.   EU:n operaatiokeskuksen henkilöstö muodostuu:
   
               a)
            
            
               EU:n sotilasesikunnan osoittamasta henkilöstöstä,
            
         
               b)
            
            
               EUTM Somalia -operaation tukitoiminnosta,
            
         
               c)
            
            
               Atalanta-operaation yhteysryhmästä,
            
         
               d)
            
            
               jäsenvaltioiden lähettämästä henkilöstöstä.
            
         2.   EU:n operaatiokeskuksen käyttöön osoitettavat henkilöstövoimavarat käsittävät kaikenlaisen sotilaallisen asiantuntemuksen, jota operaatiokeskuksen toimeksiannon ja tehtävien asianmukainen toteuttaminen PTK:lle esitetyn täytäntöönpanosuunnitelman pohjalta vaatii, ja niitä tarkistetaan säännöllisesti. EU:n operaatiokeskuksen johtaja vastaa tarvittavan asiantuntemuksen yksityiskohtaisesta määrittelystä tiiviissä yhteistyössä operaatioiden komentajien, siviilioperaation komentajan ja EU:n sotilasesikunnan kanssa.
   3.   Kaikkien henkilöstön jäsenten on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU (5) säädettyjä turvallisuutta koskevia periaatteita ja vähimmäisvaatimuksia.
   5 artikla
   Organisaatio
   EU:n operaatiokeskuksen rakenne noudattaa sen tukemien YTPP-operaatioiden vaatimuksia vastaavia toiminnallisia tehtäviä.
   6 artikla
   EU:n sotilasesikunnan antama tuki
   EU:n sotilasesikunta antaa käytettävissä olevien keinojensa ja voimavarojensa puitteissa sekä tehtävänkuvauksensa mukaisesti tukea EU:n operaatiokeskukselle seuraavasti:
   
               a)
            
            
               se vastaa EU:n operaatiokeskuksen henkilöstön, välineiden ja laitteiden saatavuudesta ja valmiudesta;
            
         
               b)
            
            
               se vastaa EU:n operaatiokeskuksen laitteiden huollosta, päivityksestä ja korvaamisesta;
            
         
               c)
            
            
               se huolehtii EU:n operaatiokeskuksen käyttämistä tiloista.
            
         7 artikla
   Rahoitus
   1.   EU:n sotilasesikunnan osoittamaan henkilöstöön liittyvät kustannukset rahoitetaan EU:n sotilasesikuntaan sovellettavien sääntöjen mukaisesti.
   2.   Jäsenvaltioiden tarjoaman henkilökunnan on oltava kuluitta palvelukseen siirrettyjä kansallisia asiantuntijoita.
   3.   Matka- ja muut kulut, joita ei ole katettu asianomaisen YTPP-operaation talousarvioista, suoritetaan Euroopan ulkoasiainhallinnon talousarviosta, jollei sovellettavista varainhoitoa koskevista säännöistä muuta johdu.
   8 artikla
   Uudelleentarkastelu
   EU:n operaatiokeskuksen toimeksiantoa, tehtäviä, toimintaa ja rahoitusta osana EU:n yleisiä kriisinhallintarakenteita tarkastellaan uudelleen 24 päivänä syyskuuta 2012 ja sen jälkeen säännöllisin väliajoin. Tätä päätöstä voidaan tarkistaa tarpeen mukaan.
   9 artikla
   Voimaantulo ja voimassaoloaika
   Tämä päätös tulee voimaan päivänä, jona se hyväksytään.
   Sitä sovelletaan aluksi kahden vuoden ajan.
   
      Tehty Brysselissä 23 päivänä maaliskuuta 2012.
      
         
            Neuvoston puolesta
         
         
            Puheenjohtaja
         
         C. ASHTON
      
   
   
      (1)  EUVL L 102, 12.4.2008, s. 25.
   
      (2)  EUVL L 27, 30.1.2001, s. 7.
   
      (3)  EUVL L 301, 12.11.2008, s. 33.
   
      (4)  EUVL L 44, 19.2.2010, s. 16.
   
      (5)  EUVL L 141, 27.5.2011, s. 17.